סאם קר

**סמנתה מיי "סאם" קר** (באנגלית: **Samantha May "Sam" Kerr**; נולדה ב־10 בספטמבר 1993), בעלת מדליית מסדר אוסטרליה, היא כדורגלנית אוסטרלית המשחקת בעמדת החלוצה בצ'לסי שבסופר ליג האנגלית ומשמשת גם קפטנית נבחרת אוסטרליה ("המטילדות"). זכתה בתארים קבוצתיים ואישיים רבים, כולל שבע פעמים מלכת השערים בארבע קבוצות שונות ובשלוש ליגות ביבשות שונות, ונחשבת לאחת השחקניות הטובות בעולם.

קר היא מלכת השערים של פרת' גלורי ושל סקיי בלו, וסגנית מלכת השערים של צ'לסי.

## קריירת מועדונים
קר החלה את קריירת הבוגרות שלה ב-2008 בגיל 15 באוסטרליה. משנת 2013 ועד 2019 שיחקה בליגה האמריקאית הבכירה בארצות הברית ובליגה האוסטרלית במקביל. ליגות אלו משוחקות בתקופה אחרת בשנה כך שהתאפשר לה לשחק לאורך כל השנה (כשליגה אחת משוחקת השנייה נמצאת בפגרה). בתקופה זו זכתה 5 פעמים ב"נעל הזהב" בשתי הליגות כמי שהבקיעה הכי הרבה שערים בעונה. בנוסף זכתה בתארים אישיים רבים אחרים ככדורגלנית מצטיינת.
[ממוזער|280px|left|קר במדי [שיקגו רד סטארס ב-2018]]

ב-13 בנובמבר 2019 חתמה על חוזה לשתיים וחצי עונות בצ'לסי מליגת העל האנגלית תמורת שכר של כשני מיליון דולרים. בעונת 2020/2021 הייתה אחת משחקניות המפתח של הקבוצה ושותפה בזכייה בטרבל וסגנות בליגת האלופות. בנוסף זכתה בתואר "נעל הזהב" כמי שהבקיעה הכי הרבה שערים בעונה זו באנגליה. גם בעונת 2021/2022 זכתה עם צ'לסי בדאבל והייתה מלכת השערים בליגה האנגלית. בעונת 2022/2023 השלימה עם צ'לסי דאבל שלישי ברציפות.
ממוזער|left|קר במדי צ'לסי ב-2020

## בנבחרת ובגביע העולם
הופעת הבכורה של קר בנבחרת הייתה בגיל 15 במסגרת משחק ידידות מול נבחרת איטליה בפברואר 2009 ואת שער הבכורה שלה בנבחרת כבשה בגיל 16 במשחק הגמר של אליפות אסיה בכדורגל נשים מול צפון קוריאה.

קר שיחקה במונדיאל 2011 כשהייתה בת 17 בלבד ולקחה חלק גם בטורנירי גביע העולם בשנים 2015 ו-2019 כשבאחרון אף הבקיעה 5 שערים ובכך הפכה לשחקנית שהבקיעה הכי הרבה שערים בכל הזמנים בנבחרת האוסטרלית.

בנוסף השתתפה עם הנבחרת במשחקים האולימפיים בריו דה ז'ניירו 2016 ובמשחקים האולימפיים בטוקיו 2020 בהם הגיעה עם הנבחרת למקום הרביעי.

## בתרבות הפופולרית
במהלך השנים הופיעה בסרטים תיעודיים על שחקניות הנבחרת האוסטרלית ועל שחקניות כדורגל אוסטרליות בינלאומיות שמשחקות מחוץ לאוסטרליה.

ב-2016 הוכנסה דמותה עם שחקניות נבחרת אוסטרליה למשחק פיפ"א 16.

ב-2022 נבחרה קר להופיע על עטיפת המשחק פיפ"א 23 והייתה לשחקנית הראשונה שמופיעה על הגרסה הבינלאומית של המשחק.

## הישגים ותארים
### במועדונים
; סידני
* אליפות הליגה האוסטרלית: 2012/2013
;פרת' גלורי
* אליפות הליגה האוסטרלית: 2014
; ניו-יורק פלאש המערבית
* מגן הליגה האמריקאית (אלופת העונה הסדירה): 2013
; צ'לסי
* אליפות הסופר ליג: 2019/2020, 2020/2021, 2021/2022, 2022/2023
* גביע ה-FA לנשים: 2020/2021, 2021/2022, 2022/2023
* גביע הליגה: 2019/2020, 2020/2021
* מגן הקהילה: 2020

### עם הנבחרת
* 2009 - אליפות דרום מזרח אסיה לנערות עד גיל 16
* 2010 - אליפות אסיה בכדורגל נשים
* 2017 - טורניר האומות בכדורגל נשים
* 2019 - גביע האומות בכדורגל נשים

### תארים והישגים אישיים
במהלך השנים זכתה בתארים אישיים רבים בליגה האוסטרלית, בליגה האמריקאית ובליגה האנגלית. בין הבולטים שבהם:
* מלכת השערים בליגה האוסטרלית 2017/18 ו-2018/19
* מלכת השערים בליגה האמריקאית 2017, 2018 ו-2019
* השחקנית הטובה ביותר בליגה האמריקאית 2017 ו-2019
* מלכת השערים בליגה האנגלית 2020/2021 ו-2021/2022
* OAM מדליית מסדר אוסטרליה 2022
* נבחרה על ידי גופים שונים לשחקנית הטובה בליגות בהן שיחקה ובעולם בין השנים 2013 ל-2022

## קישורים חיצוניים

* 
* 8 הכדורגלניות המרוויחות בעולם, באתר המדד, 6 ביוני 2019
* 
* 

## הערות שוליים

קטגוריה:כדורגלניות אוסטרליות
קטגוריה:חלוצות כדורגל
קטגוריה:כדורגלניות וסטרן ניו יורק פלאש
קטגוריה:כדורגלניות צ'לסי
קטגוריה:כדורגלניות אוסטרליות באולימפיאדת טוקיו (2020)
קטגוריה:כדורגלניות אוסטרליות באולימפיאדת ריו דה ז'ניירו (2016)
קטגוריה:זוכי פרס ESPY: כדורגלנית השנה
קטגוריה:אישים שהופיעו ברשימת טיים 100 נקסט
קטגוריה:אוסטרליות שנולדו ב-1993
קטגוריה:אוסטרלים שנולדו ב-1993